Vox.com

Vox [voks] ialah sebuah laman portal berita dan pengetahuan milik Vox Media. Penerbitan ini masyhur atas pendekatan kewartawanan ia yang menjelas topik-topik tertentu secara terperinci (explanatory journalism) baik melalui laman ia, wahana video YouTube mahupun siniar. Ia diasaskan bersama Ezra Klein, seorang bekas wartawan The Washington Post, Matt Yglesias and Melissa Bell. Penerbitan ini diasaskan dengan misi dapat "memperbaiki teknologi berita" dan membangun platform dalam talian yang lebih baik dengan membantu penyampaian berita bisa menjadi lebih mudah dipahami. 

Tapak ini mempunyai sebanyak 8.2 juta lawatan setakat Julai 2014, perangkaan pembacaan tersebut meningkat cecah 33.4 juta lawatan pada Ogos 2019.

 Sejarah penerbitan 
Ezra Klein meletakkan jawatan dari kerjanya sebagai wartawan The Washington Post pada Januari 2014 untuk berpindah kerja di Vox Media sebagai penerbit tapak-tapak SB Nation, The Verge dan Polygon.  Vox dilancarkan pada awal April 2014 selepas 3 bulan persiapan dilakukan. Para kakitangan awal yang berjumlah 20 orang dipilih atas keterlibatan dan sumbangan dalam topik-topik tertentu, misalnya Matthew Yglesias dari Slate serta juga beberapa rakan sekerja Klein dari The Post. Klein sendiri menjawat sebagai ketua redaksi.

Karangan liudah pengarang terbitan ini  "How politics makes us stupid", memaparkan kebingungan dengan polarisasi politik dalam konteks teori dekan Yale Law School, Dan Kahan, tentang cara masyarakat melindungi diri daripada informasi yang dilihat bertentangan dengan inti kepercayaan mereka.

 Media dihasilkan 
 Video 
Penerbitan ini mempunyai suatu saluran sendiri di YouTube yang menghasilkan video-video menyentuh topik sama didekati artikel-artikel laman ia termasuk isu semasa, politik setempat dan luar negara, sejarah dan pengetahuan am sejak 2014. Laman ini mempunyai sebanyak lebih 6.72 juta langganan dan tontonan terkumpul sebanyak lebih 1.5 bilion kali .

 Siniar 
Tapak ini mempunyai lapan siniar dihasilkan para wartawan dalam tapak ini:

 The Weeds
 The Ezra Klein Show.
 I Think You're Interesting
 Worldly
 The Impact
 Today, Explained
 Future Perfect
 Primetime

 Penceburan ke media arus utama 
Pada Mei 2018, Vox  menghasilkan suatu siri dokumentari Explained dengan kerjasama Netflix juga sebagai pengedar; siri ini diterbitkan di platform Netflix secara mingguan.

 Rujukan 

 Pautan luar 
 Laman sesawang rasmi